याददाश्त का कम होना, अल्जाइमर्स रोग के प्रमुख लक्षणों में से एक है. इस बीमारी का सब से प्रमुख लक्षण है हालिया जानकारियों को भूल जाना, दूसरा लक्षण है महत्त्वपूर्ण तारीखों या घटनाओं का याद न रहना, एक ही जानकारी को बारबार पूछना तथा उन्हें फिर भूल जाना, स्मृति सहयोगियों पर आश्रित रहना यानी रिमाइंडर नोट्स या किसी इलैक्ट्रौनिक यंत्र में प्रमुख तथा सामान्य जानकारियां फीड रखना जो कि सामान्यतया आराम से याद रखी जा सकती हैं. या परिवार के किसी सदस्य पर ऐसे कामों के लिए आश्रित रहना जो खुद से आसानी से किए जा सकते हैं.